"Farah Dakhlallah este noul purtător de cuvânt al NATO.
Ea o înlocuiește pe Oana Lungescu, cel mai longeviv și mai apreciat purtător de cuvânt, care a deținut această poziție între anii 2010 și 2023.
De la plecarea Oanei Lungescu, funcția de purtător de cuvânt a fost asigurată de Dylan White", a scris Radu Tudor pe blogul său.
Ce se știe despre noul purtător de cuvânt al NATO
"Farah Dakhlallah are o vastă experiență în domeniul comunicării.
Câteva repere din parcursul său profesional:
- Director de Relații Media pentru Africa și Orientul Mijlociu la AstraZeneca
- Manager de Comunicare la OMS
- Head of Communication la Biroul ONU pentru Afaceri Umanitare
- Specialist în comunicare la UNICEF
- Purtător de cuvânt în limba arabă la Foreign Office (Ministerul britanic de Externe)
- Producător la Thomson Reuters
- Jurnalist ITN
Dakhlallah a absolvit Universitatea Cambridge (Relații Internaționale) și London School of Economics și are un Master in Comunicare.
Cunoaște 4 limbi străine, are 40 de ani și este cetățean britanic de origine libaneză", a precizat Radu Tudor.